Só lyk die nuwe ‘Catwoman’Zoë Kravitz (Foto: Instagram) Die bekende Big Little Lies-aktrise Zoë Kravitz (30) sal die volgende Catwoman in die bekende The Batman-rolprentreeks wees. Kravitz volg in die voetspore van bekendes soos Michelle Pfeiffer, Halle Berry en Anne Hathaway wat voorheen dié rol vertolk het. Robert Pattison, meer bekend vir sy rol as Edward in Twilight, sal die rol van Batman vertolk. Kravitz is die dogter van die bekende sanger Lenny Kravitz en aktrise Lisa Bonet. Sy was reeds in 2017 die stem van Catwoman in The Lego Batman Movie. Jason Mamoa, oftewel Aquaman, wat Kravitz se stiefpa is, het haar op Instagram gelukgewens met haar nuwe rol. “Ek is so trots op jou, zozo bear. Dit is ongelooflik, ek is so opgewonde! Jy gaan soveel pret hê!” het hy geskryf. Kravitz het op haar beurt geskerts dat sy opgewonde is daaroor dat Aquaman en Catwoman van nou af vakansies saam sal deurbring. The Batman word op 25 Junie 2021 bekendgestel.